بين أخر جرح والملكه تلكه جروح
منك كل هذني شبيك مامهتم
البرود البي لكيته شخله من كانون
يوصل يم بروده المنجمد يحلم
فرض حبك عليه العقل يرفض هاي
بحر ذكراك لو ننساك نتيمم
حظ وبخت بيها الكلب هم غلطان
تجي بصيغة مدح للزين من ينذم
الراح هواي خاف الجاي هم هواي
بس اشتاك هسه وتالي خاف أنذم
زحمة النوب اردلك صعبة أظل وياك
غيرك ماأريد وياك ماترهم
أريدك ماأريدك مطرقة وسندان
وبنصهن تهت وشلون ماتفهم
منك ماردت يل ردت مني هواي
القسوة البهتمامك من جفاك أرحم
شبيك وصدكت بيه اقتنع بالغير
شلون تكول سمسم كبل ماتلهم
رديت أنه أحن وبجيتي جبت اعذار
ولد أدم وحواء شبيها حن الدم
للشاعر المبدع
علي آل جعفر